|  |  |
| --- | --- |
| Numri i lëndës: | 2021:206299 |
| Datë: | 09.11.2021 |
| Numri i dokumentit: | 02374235 |

**P.nr.1008/21**

**NË EMËR TË POPULLIT**

**Gjykata Themelore në Prizren**, **Departamenti i përgjithshëm penal** - gjyqtari Gani Kastrati, me pjesëmarrjen e bashkëpunëtores profesionale A.K. në lëndën penale kundër të akuzuarit R.S. nga fshati .... K. Prizrenit, për shkak se ka kryer veprën penale dhuna në familje nga neni 248 par.1 të KPRK-së, të akuzuar sipas aktakuzës të Prokurorisë Themelore në Prizren - Departamenti i Përgjithshëm Penal, PP.II.nr.1702-2/21 të datës 16.09.2021, pas mbajtjes së shqyrtimit fillestar, në pranin e Prokurorit të Shtetit L.J. të dëmtuarës R.S. dhe të akuzuarit R.S. me datë 04.11.2021 mori dhe shpalli, ndërsa përpiloj me datën 04.11.2021 këtë:

**A K T G J Y K I M**

**I akuzuari:**

**R.S.** nga i ati M. dhe e ëma H. me mbiemër të vajzërisë M. i lindur me datë .... në fshatin .... K.Prizrenit, tani me vendbanim në fshatin .... K.Prizrenit, ka të kryer shkollën fillore, i martuar, baba i katër fëmijëve, i pa punë, i gjendjes së dobët ekonomike, shqiptar, shtetas i Republikës së Kosovës, me numër personal të letërnjoftimit ....

**ËSHTË FAJTOR**

**I akuzuari R.S.**

Se me datë 26.08.2021, rrethe orës 11.00 në fshatin .... K. Prizrenit, kryen dhunën ose keqtrajtimin fizik, psikologjik ose ekonomik me qëllim të cenimit të dinjitetit të personit tjetër brenda një marrëdhënie familjare, në atë mënyrë që për shkak mosmarrëveshjes lidhur me ushqimin, nën ndikimin e alkoolit i pandehuri i shkakton presion psikik bashkëshortes së tij duke i bërtitur e më pas të gjitha enët ku e dëmtuara ishte duke përgatitur ushqimin i hedh në oborrin e shtëpisë

**Kështu ka kryer veprën penale dhuna në familje, nga neni 248 (par.1) të Kodit Penal të Republikës së Kosovës (KPRK-së).**

Andaj gjykata në kuptim të nenit 4, 7, 8, 9, 17, 38, 39, 40, 42, 43, 46, 47, 48, 49, 69, 70, 71 par.1,nën par.1.2.,neni 72 të KPRK-së, dhe nenit 365 të KPPK-së:

**Të akuzuarit R.S. i shqipton:**

**DËNIM ME GJOBË ME KUSHT**

Në shumën prej 300 (treqind) euro, i cili dënim nuk do të ekzekutohet në afatin kohor prej 1 (një) viti, nëse i akuzuari nga dita e plotfuqishmërisë së këtij aktgjykimi, nuk kryen ndonjë vepër tjetër penale.

**DËNIMIN ME BURGIM ME KUSHT**

Duke ia vërtetuar dënimin me burgim në kohëzgjatje prej 6 ( gjashtë) muajve i cili dënim nuk do të ekzekutohet nëse i akuzuari brenda afatit të verifikimit prej 1 (një) viti nuk kryen ndonjë vepër tjetër penale.

E dëmtuara, me adresë si në shkresat e lëndës për realizimin e kërkesës pasurore juridike udhëzohet në kontest të rregullt civil – juridik.

I akuzuari R.S. obligohet që ti paguaj shpenzimet e procedurës penale dhe atë në emër të paushallit gjyqësor të paguaj shumën prej 20 euro, dhe për kompensimin e viktimave të krimit duhet të paguaj shumën prej 30 euro, e të gjitha këto në afat prej 15 ditësh nga dita e plotfuqishmërisë së këtij aktgjykimi, e nën kërcënimin e përmbarimit ligjor.

**A r s y e t i m**

Prokuroria Themelore në Prizren, ka parashtruar aktakuzë nën numrin PP.II.nr.1702-2/21 të datës 16.09.2021, kundër të akuzuarit R.S. nga fshati .... K. Prizrenit, për shkak se ka kryer veprën penale dhuna në familje nga neni 248 par.1 të KPRK-së

Pas leximit të aktakuzës, i akuzuari ka pranuar fajësinë për veprën penale e cila i vihet në barrë sipas aktakuzës së lartcekur, e ndien veten fajtor, dhe është penduar për atë që ka ndodhur.

Gjykata duke vepruar në këtë çështje penale, ka caktuar dhe mbajtur shqyrtimin fillestar më datë 04.11.2021, në prezencën e palëve, është lexuar aktakuza nga prokurori i shtetit në të cilin i akuzuari ka pranuar vullnetarisht fajësinë për veprën penale e cila i vihet në barrë sipas aktakuzës së lartcekur, i akuzuari R.S. ka deklaruar se e pranon fajësinë vullnetarisht për veprën për të cilën ngarkohem, duke theksuar se jam penduar shumë, të dëmtuarën kam bashkëshorte me të cilën jetojmë në një shtëpi, i kërkon falje të dëmtuarës në seancë, jemi të ndarë nga fëmijët e mi, jetoj në një shtëpi vetëm me gruan, premtoj se në të ardhmen nuk do të përsërisë veprime të tilla kundërligjore, në atë moment kam qenë nën ndikim të alkoolit, jam i pa punë, i gjendjes së dobët materiale, mbajtës i vetëm i familjes dhe e lus gjykatën që të më[ shqiptojë një dënim sa më të butë.

Prokurori i shtetit nuk e kundërshtoj pranimin e fajësisë nga ana e të akuzuarit, meqenëse i njëjti pranimin e fajësisë sa i përket veprës penale e kanë bërë vullnetarisht, që është në pajtim me nenit 248 të KPPRK-së.

Bazuar në pranimin e fajësisë nga ana e të akuzuarit R.S. gjykata nuk është lëshuar në procedimin e provave

Gjykata në shqyrtim gjyqësor nga pranimi i fajësisë nga të akuzuarit dhe provave materiale në shkresat e lëndës, ka vërtetuar këtë gjendje faktike:

**I akuzuari R.S.**

Në tërësi u vërtetua se me datë 26.08.2021, rrethe orës 11.00 në fshatin .... K. Prizrenit, kryen dhunën ose keqtrajtimin fizik, psikologjik ose ekonomik me qëllim të cenimit të dinjitetit të personit tjetër brenda një marrëdhënie familjare, në atë mënyrë që për shkak mosmarrëveshjes lidhur me ushqimin, nën ndikimin e alkoolit i pandehuri i shkakton presion psikik bashkëshortes së tij duke i bërtitur e më pas të gjitha enët ku e dëmtuara ishte duke përgatitur ushqimin i hedh në oborrin e shtëpisë

Kështu ka kryer veprën penale dhuna në familje, nga neni 248 (par.1) të Kodit Penal të Republikës së Kosovës (KPRK-së).

Gjykata, gjendjen e këtillë faktike e ka vërtetuar nga vet pranimi i fajësisë nga të akuzuarit, i cili në seancën e shqyrtimit fillestar vullnetarisht ka pranuar fajësinë, andaj edhe gjykata nuk ka administruar provat. Sipas detyrës zyrtare, gjykata nuk gjeti se ekziston ndonjë provë e pa pranueshme sipas nenit 257 të KPPRK-së.

Gjithashtu, gjykata në tërësi ka vërtetuar se i akuzuari e ka kuptuar natyrën dhe pasojat e pranimit të fajit, pranimi i fajit është bërë në mënyrë vullnetare dhe pa kushtëzim dhe mbështetet në fakte dhe prova materiale të cilat janë paraqitur në aktakuzë, për të cilat i akuzuari ka qenë i njoftuar me të gjitha provat materiale dhe se aktakuza nuk përmban asnjë shkelje të qartë ligjore ose gabime faktike.

Kësisoj, gjykata ka ardhur në përfundim se pranimi i fajësisë nga ana e të akuzuarve është bërë në pajtim me nenin 248 lidhur me nenin 326 të KPPRK-së, dhe se në veprimet e të akuzuarit formohen të gjitha elementet e veprës penale me të cilën ngarkohen, dhe për këtë gjykata ka vendosur që të akuzuarin ta shpall fajtor dhe t’i shqiptoj dënimin si në dispozitiv të këtij aktgjykimi, paraprakisht duke e vërtetuar përgjegjësinë e tij penalo-juridike.

Gjatë marrjes së vendimit mbi llojin dhe lartësinë e dënimit, gjykata ka vlerësuar të gjitha rrethanat lehtësuese dhe rënduese të parapara në nenin 69 dhe 70 të KPRK-së, të cilat ndikojnë në zgjedhjen e llojit dhe lartësisë së dënimit. Prej rrethanave lehtësuese, gjykata ka vlerësuar pranimin e fajësisë nga ana e të akuzuarit, pendimin për rastin e ndodhur, për herë të parë bie ndesh me ligjin, në atë moment kam qenë nën ndikim të alkoolit, dhe premtimin se asnjëherë nuk do të kryej vepra penale. Andaj, duke mos gjetur ndonjë rrethanë të veçantë rënduese, gjykata ka ardhur në përfundim se me dënimin e shqiptuar, do të arrihet efekti dhe qëllimi i tij, ashtu që në të ardhmen i akuzuari do të parandalohet nga kryerja e veprave penale dhe se ky lloj i dënimit, sipas bindjes së gjykatës është në proporcion me veprën penale të kryer dhe me rrethanat personale të cilat i ka i akuzuari, dhe në të ardhmen do të jetë më i kujdesshëm dhe do të përmbahet nga veprimet e tilla.

Gjykata vendimin e vet e ka bazuar edhe në parimet e Konventës së Këshillit të Evropës (Konventën e Stambollit) për parandalim dhe luftën kundër dhunës ndaj grave dhe dhunës në familje e cila synon të parandalojë dhunën, ti mbrojë viktimat dhe ti ndjekë kryesit të këtyre veprave penale me tolerancë zero për këtë lloj dhune.

Vendimi për shpenzimet e procedurës penale u mor në kuptim të nenit 450 dhe 453 par. 1 të KPPRK-së.

Vendimi mbi udhëzimin juridik në kontest të rregullt juridik civil u mbështet në nenin 463 par.2. i KPPK-së.

Vendimi për kompensimin e viktimave të krimit është marrë në kuptim të nenit 39 par. 3 pika 1 të Ligjit nr.05/L-036.

Nga të cekurat si më lartë, u vendos si në dispozitiv të këtij aktgjykimi.

**GJYKATA THEMELORE PRIZREN**

**DEPARTAMENTI I PËRGJITHSHËM , DIVIZIONI PENAL**

**2021:206299, 04.11.2021**

**G j y q t a r i**

**\_\_\_\_\_\_\_\_\_\_\_\_\_\_\_\_\_\_\_\_**

Gani Kastrati

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.